Әнүәр Сыңғыҙ улы Фараджев 1962 йылдың 10 майында Әзербайджан ССР-ының Худаярлы ауылында күп балалы тимер юлсы ғаиләһендә тыуған. Үҙҙәрендә һигеҙ синыфты тамамлағандан һуң урта белемде Баҡылағы 2-се мәктәптә ала. Совет Армияһында хеҙмәт итә, 1990 йылда Баҡы дәүләт университетының журналистика факультетын тамамлай. 1990—93 йылдарҙа — «Араз» гәзите хәбәрсеһе. 1994 йылдан Әзербайжан дәүләт радио-телекомпанияһында: телевидениеның йәштәр редакцияһы мөхәррире, 2014 йылдан — баш мөхәррири урынбаҫары.